**NÁRODNÁ RADA SLOVENSKEJ REPUBLIKY**

**VI. volebné obdobie**

**Návrh**

**Zákon**

**z ................................... 2013,**

**ktorým sa mení zákon č. 50/1976 Zb. o územnom plánovaní a stavebnom poriadku (stavebný zákon)**

Národná rada Slovenskej republiky sa uzniesla na tomto zákone:

**Čl. I**

Zákon č. 50/1976 Zb. o územnom plánovaní a stavebnom poriadku (stavebný zákon) v znení zákona č. 139/1982 Zb., zákona č. 103/1990 Zb., zákona č. 262/1992 Zb., zákona Národnej rady Slovenskej republiky č. 136/1995 Z. z., zákona Národnej rady Slovenskej republiky č. 199/1995 Z. z., nálezu Ústavného súdu Slovenskej republiky č. 286/1996 Z. z., zákona 229/1997 Z. z., zákona č. 175/1999 Z. z., zákona č. 237/2000 Z. z., zákona č. 416/2001 Z. z., zákona č. 553/2001 Z. z., nálezu Ústavného súdu Slovenskej republiky č. 217/2002 Z. z., zákona č. 103/2003 Z. z., zákona č. 245/2003 Z. z., zákona č. 417/2003 Z. z. , zákona č. 608/2003 Z. z., zákona č. 541/2004 Z. z., zákona č. 290/2005 Z. z., zákona č. 479/2005 Z. z., zákona č. 24/2006 Z. z., zákona č. 218/2007 Z. z., zákona č. 540/2008 Z. z., zákona č. 66/2009 Z. z., zákona 513/2009 Z. z., zákona č. 118/2010 Z. z., zákona č. 145/2010 Z. z., zákona č. 547/2010 Z. z., zákona č. 408/2011 Z. z., zákona č. 300/2012 Z. z. a zákona č. 345/2012 Z. z. sa mení a dopĺňa takto:

1. V 11 odsek 5 sa vkladajú za písmeno f) nové písmená g) a h), ktoré znejú:

„g) zásady a regulatívy umiestňovania a usporiadania informačných, reklamných a propagačných zariadení,

h) zásady a regulatívy využívania a ochrany územia vymedzeného ako vinohrady, resp. vinice,“

Pôvodné písmeno g) sa označuje ako i).

2. V deviatej časti prechodné a záverečné ustanovenia sa dopĺňa § 142d , ktorý znie:

„O umiestnení a odstránení informačných zariadení, reklamných zariadení a propagačných zariadení rozhoduje obec na území, ktorej sa informačné zariadenie, reklamné zariadenia a propagačné zariadenie nachádza. Obec všeobecne záväzným nariadením ustanoví pravidlá umiestňovania, užívania, povoľovania, spoplatňovania a odstraňovania informačných zariadení, reklamných zariadení a propagačných zariadení. Obec môže všeobecne záväzným nariadením ustanoviť aj podrobnosti o umiestňovaní, užívaní a odstraňovaní informačných zariadení, reklamných zariadení a propagačných zariadení s prihliadnutím na miestne pomery a regulatívy územnoplánovacej dokumentácie a zastavovacie podmienky. Obec môže všeobecne záväzným nariadením zakázať umiestnenie informačných zariadení, reklamných zariadení a propagačných zariadení na celom svojom území alebo jeho časti.

**Čl. II**

Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení zákona č. 733/2004 Z. z., zákona, č. 747/2004 Z. z., zákona č. 171/2005 Z. z., zákona č. 517/2005 Z. z., zákona č. 120/2006 Z. z., zákona č. 460/2007 Z. z., zákona č. 538/2007 Z. z., zákona č. 465/2008 Z. z., zákona č. 535/2008 Z. z., zákona č. 467/2009 Z. z., zákona č. 527/2010 Z. z. a zákona č. 406/2011 Z. z., zákona č. 460/2011 Z. z., zákona č. 548/2011 Z. z., zákona č. 68/2012 Z. z., zákona č. 460/2011 Z. z., zákona č. 286/2012 Z. z., zákona č. 343/2012 Z. z. sa mení a dopĺňa takto:

1. V § 2 ods. 1 sa dopĺňa písmeno i), ktoré znie:

„i) daň za vonkajšiu reklamu“

1. V § 3 sa za „písmenom f)“ nahrádza „a čiarkou“ a za „písmeno h)“ sa dopĺňa „ a písmeno i)“.
2. Za deviatu časť sa vkladá nová desiata časť, ktorá znie:

„DESIATA ČASŤ

DAŇ ZA VONKAJŠIU REKLAMU

§ 76a

Predmet dane

(1) Predmetom dane za vonkajšiu reklamu je umiestnenie informačného zariadenia, reklamného zariadenia a propagačného zariadenia (ďalej len „zariadenie“) na území obce bez ohľadu na právny vzťah k pozemku, na ktorom sa zariadenie nachádza.

§ 76b

Daňovník

Daňovníkom je fyzická osoba alebo právnická osoba, ktorá má umiestnené zariadenia na území obce.

§ 76c

Základ dane

Základom dane za vonkajšiu reklamu je výmera plochy zariadenia v m2.

§ 76d

Sadzba dane

Ročnú sadzbu dane za vonkajšiu reklamu určí obec v eurách za každý aj začatý m2 plochy zariadenia.

§ 76e

Vznik a zánik daňovej povinnosti

Daňová povinnosť vzniká dňom právoplatnosti rozhodnutia o umiestnení zariadenia a zaniká dňom právoplatnosti rozhodnutia o odstránení zariadenia, alebo odstránením zariadenia.

§ 76f

Oznamovacia povinnosť,

vyrubenie dane a platenie dane

(1) Daňovník je povinný oznámiť správcovi dane vznik daňovej povinnosti najneskôr v deň právoplatného rozhodnutia o umiestnení zariadenia a zánik daňovej povinnosti do 30 dní odo dňa zániku daňovej povinnosti.

(2) Obec vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia. Obec môže určiť splátky dane a lehotu ich splatnosti v rozhodnutí.

§ 76g

Správa dane

Miestne príslušnou obcou je obec, na ktorej území sa vonkajšia reklama nachádza.

§ 76h

Splnomocňovacie ustanovenie

Obec ustanoví všeobecne záväzným nariadením11) najmä sadzbu dane, prípadne rôzne sadzby dane podľa určených kritérií, náležitosti oznamovacej povinnosti, prípadné oslobodenia od tejto dane alebo zníženia dane.

1. Pôvodné časti desať až trinásť sa prečíslujú na jedenásť až štrnásť.

**Čl. III.**

Zákon č. 135/1961 Zb. o pozemných komunikáciách (cestný zákon) v znení zákona č.72/1969 Zb., zákona č. 27/1984 Zb., zákona č. 139/1982 Zb., zákona č. 27/1984 Zb., zákona č. 160/1996 Z. z., zákona č. 58/1997 Z. z., zákona č. 395/1998 Z. z., zákona č. 343/1999 Z. z., zákona č. 524/2003 Z. z., zákona č. 639/2004 Z. z., zákona č. 388/2000 Z. z., zákona č. 439/2001 Z. z. zákona č. 639/2004 Z. z., zákona č. 416/2001 Z. z., zákona č. 416/2001 Z. z., zákona č. 524/2003 Z. z., zákona č. 534/2003 Z. z., zákona č. 8/2009 Z. z., zákona č. 639/2004 Z. z., zákona č. 725/2004 Z. z., zákona č. 93/2005 Z. z., zákona č. 479/2005 Z. z., zákona č. 25/2007 Z. z., zákona č. 275/2007 Z. z., zákona č. 664/2007 Z. z., zákona č. 86/2008 Z. z., zákona č. 8/2009 Z. z., zákona č. 70/2009 Z. z., zákona č. 60/2010 Z. z., zákona č. 144/2010 Z. z., zákona č. 249/2011 Z. z., zákona č. 249/2011 Z. z., zákona č. 317/2012 Z. z., zákona č. 345/2012 Z. z. sa mení a dopĺňa takto:

1. V § 11 odsek 1 znie:

„Na ochranu diaľnic, ciest a miestnych komunikácií I. až III. triedy a premávky na nich mimo zastavaného územia alebo územia určeného na súvislé zastavanie slúžia cestné ochranné pásma. Pre jednotlivé druhy a kategórie týchto komunikácií určí šírku ochranných pásem vykonávací predpis, a to pri diaľniciach, cestách budovaných ako rýchlostná komunikácia, cestách I. triedy a miestnych komunikáciách budovaných ako rýchlostná komunikácia minimálne 200 metrov od osi priľahlého jazdného pásu, pri cestách II. a III. triedy a miestnych komunikáciách I. až III. triedy minimálne 100 metrov od osi priľahlého jazdného pásu, nad a pod pozemnou komunikáciou. Cestné ochranné pásmo pre novobudované alebo rekonštruované diaľnice, cesty a miestne komunikácie vzniká dňom nadobudnutia právoplatnosti územného rozhodnutia.“

1. Za § 24d sa vkladá nový § 24e Prechodné ustanovenia k úpravám účinným od 1. januára 2014, ktorý znie:

„(1) Reklamné, informačné a propagačné zariadenia umiestnené predo dňom účinnosti tohto zákona na diaľniciach, cestách, medzinárodných cestných ťahoch, miestnych komunikáciách I. až III. triedy a v ich ochranných pásmach sú vlastníci alebo správcovia týchto zariadení povinní odstrániť ich do jedného odo dňa nadobudnutia účinnosti tohto zákona.

(2) Po uplynutí doby uvedenej v odseku 1 sú správcovia diaľnic, ciest, medzinárodných cestných ťahov a miestnych komunikáciách I. až III. triedy oprávnení podať návrh na odstránenie reklamných, informačných a propagačných zariadení (stavieb) podľa osobitného zákona11)“

**Čl. IV**

Tento zákon nadobúda účinnosť 1. januára 2014.